CELEX: C2005/019/27
Language: el
Date: 2005-01-22 00:00:00
Title: Υπόθεση C-473/04: Αίτηση για την έκδοση προδικαστικής αποφάσεως που υπέβαλε το Hof van cassatie (Βέλγιο), με απόφαση της 22ας Οκτωβρίου 2004, στην υπόθεση Plumex κατά Young Sports NV

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/14
            
         Αίτηση για την έκδοση προδικαστικής αποφάσεως που υπέβαλε το Hof van cassatie (Βέλγιο), με απόφαση της 22ας Οκτωβρίου 2004, στην υπόθεση Plumex κατά Young Sports NV
   (Υπόθεση C-473/04)
   (2005/C 19/27)
   Γλώσσα διαδικασίας: η ολλανδική
   Με απόφαση της 22ας Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 9 Νοεμβρίου 2004, το Hof van cassatie (Βέλγιο), στο πλαίσιο της διαφοράς μεταξύ Plumex και Young Sports NV που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί των εξής ερωτημάτων:
   
               1)
            
            
               Αποτελεί η κατά την έννοια των άρθρων 4 έως 11 (1) επίδοση τον κύριο τρόπο επιδόσεως, η δε επίδοση απευθείας με το ταχυδρομείο, κατά την έννοια του άρθρου 14, τον δευτερεύοντα τρόπο επιδόσεως, εξυπακουομένου ότι ο πρώτος τρόπος υπερισχύει του δεύτερου όταν αμφότεροι συντελούνται κατά τις νομοθετικές διατάξεις;
            
         
               2)
            
            
               Σε περίπτωση σωρευτικής επιδόσεως σύμφωνα με τα άρθρα 4 έως 11, αφενός, και απευθείας με το ταχυδρομείο σύμφωνα με το άρθρο 14, αφετέρου, αρχίζει η προθεσμία ασκήσεως εφέσεως κατά την ημερομηνία της επιδόσεως που πραγματοποιήθηκε σύμφωνα με τα άρθρα 4 έως 11 και όχι κατά την ημερομηνία επιδόσεως σύμφωνα με το άρθρο 14;
            
         
      (1)  Του κανονισμού (ΕΚ) 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (ΕΕ L 160, σ. 37).